สนามบินจันทบุรี

สนามบินเนินพลอยแหวนประกาศกระทรวงคมนาคม เรื่อง กำหนดเขตบริเวณใกล้เคียงสนามบินเนินพลอยแหวน ในท้องที่อำเภอท่าใหม่ อำเภอเมืองจันทบุรี และอำเภอแหลมสิงห์ จังหวัดจันทบุรี เป็นเขตปลอดภัยในการเดินอากาศ พ.ศ. ๒๕๓๕ หรือ สนามบินท่าใหม่ หรือ สนามบินจันทบุรี เป็นสนามบินในจังหวัดจันทบุรี ตั้งอยู่ที่ตำบลท่าใหม่ อำเภอท่าใหม่ จังหวัดจันทบุรีท่าอากาศยานและสถานีควบคุมจราจรทางอากาศจาก กสทช. โดยมีกองทัพอากาศเป็นเจ้าของพื้นที่และให้กองทัพเรือใช้ประโยชน์ในพื้นที่แห่งนี้ ปัจจุบันสนามบินแห่งนี้ไม่มีการบริการเชิงพาณิชย์ แต่ใช้ในกิจการทางการทหาร การเกษตรและการวิจัยและพัฒนา

 ประวัติ 
 การบินของไทย และการใช้สนามบินเนินพลอยแหวน 

1 มีนาคม พ.ศ. 2457 ทรงย้ายที่ตั้งแผนกการบินไปที่ อ.ดอนเมือง และทรงยกฐานะแผนกการบิน เป็นกองบินทหารบก เมื่อ 27 มี.ค.2457

พ.ศ. 2457-2461 สงครามโลกครั้งที่ 1 (ได้ทรงนำกองบินทหารบก เข้าร่วมราชการสงคราม) หลังสงครามโลกครั้งที่ 1 พระองค์ส่งเสริมการบินทั้งกิจการทางทหารและพลเรือน โดยวันที่ 17 ก.พ.2462 กระทรวงกลาโหม สั่งการให้กรมอากาศยานทหารบกทดลองใช้เครื่องบินนำถุงไปรษณีย์จากสนามบินดอนเมือง ไปสนามบินเนินพลอยแหวน อ.ท่าใหม่ จว.จันทบุรี เป็นเพื่อทดลองการคมนาคมในอากาศและแสดงการบินแก่ประชาชนชาวจันทบุรี ซึ่งการคมนาคมขนส่งทางอากาศเป็นครั้งแรกในประเทศสยาม

ต่อมา ได้พัฒนาการบินในด้านการคมนาคมเพิ่มเติม เช่น การส่งเวชภัณฑ์และลำเลียงผู้ป่วยทางอากาศ นับเป็นการวางรากฐานการเสริมสร้างกำลังทางอากาศของประเทศไทย

จังหวัดจันบุรีได้ร่วมกันพัฒนาพื้นที่สนามบินเนินพลอยแหวน แล้วได้มอบสนามบินให้แก่กองทัพอากาศเมื่อเดือนกุมภาพันธ์ พ.ศ. 2480

 ปฏิบัติการ 

 ทางการทหาร 
ข้อมูลการใช้ประโยชน์สนามบินเนินพลอยแหวน และข้อมูลด้านที่ดินราชพัสดุ
 การใช้ประโยชน์สนามบินเนินพลอยแหวน: ปัจจุบัน กองทัพอากาศกำหนดให้สนามบินเนินพลอยแหวน เป็นฐานบินปฏิบัติการสำรอง ใช้เป็นสนามบินสำรองในกรณีจำเป็นเพื่อการปฏิบัติการทางอากาศ สามารถพัฒนาเป็นฐานบินปฏิบัติการหน้าเมื่อได้รับการสนับสนุนจากส่วนกลาง สามารถให้การสนับสนุนหน่วยงานภาครัฐ ภาคเอกชน และหน่วยงานต่างประเทศ เพื่อการพัฒนาประเทศและช่วยเหลือประชาชนตามความเหมาะสม โดยสงวนสิทธิ์ไว้ใช้ในการสนับสนุนทางยุทธการในการใช้พื้นที่บริเวณดังกล่าวเมื่อกองทัพอากาศมีความจำเป็นด้านยุทธการในอนาคต
 กองทัพเรือ ได้ขอใช้ประโยชน์ที่ดินบางส่วน ตั้งแต่ พ.ศ. 2520 โดยให้หมวดบิน 31 ฝูงบินทหารเรือ 3141 วางกำลัง และกองทัพเรือได้มีหนังสือถึงกองทัพอากาศเมื่อปี พ.ศ. 2553 เพื่อขอใช้ประโยชน์พื้นที่ต่อเนื่องจนถึงปัจจุบัน
 ที่ดินสนามบินเนินพลอยแหวน ขนาดเนื้อที่ทั้งหมด 793 – 1 – 76.5 ไร่ เมื่อปี พ.ศ. 2564 กองทัพอากาศได้มอบหมายให้กองบิน 3 เป็นหน่วยกำกับดูแลที่ดินราชพัสดุสนามบินเนินพลอยแหวน ซึ่งในพื้นที่นั้น มีส่วนราชการใช้ประโยชน์ได้แก่ หมวดบิน 31 ฝูงบินทหารเรือ 3141 จำนวน 592 ไร่เศษ และมีหน่วยบินฝนหลวง กรมฝนหลวงและการบินเกษตร วางกำลังเพื่อทำภารกิจฝนหลวงในพื้นที่ภาคตะวันออก ตั้งแต่ปี พ.ศ. 2515 ระหว่างเดือนมีนาคม - พฤษภาคม ของทุกปี

 ทางการเกษตร 
สนามบินจันทบุรี เป็นอีกฐานปฏิบัติการของกรมฝนหลวงและการบินเกษตรในการปฏิบัติการฝนหลวงในฤดูร้อน ประมาณเดือนมีนาคม - พฤษภาคม เนื่องจากความเหมาะสมของสภาพพื้นที่ที่อยู่ในทิศทางต้นลม สามารถทำฝนเพื่อตอบสนองพื้นที่เกษตรกรรมในจังหวัดระยอง จังหวัดจันทบุรี จังหวัดตราด และจังหวัดสระแก้วตอนล่าง

 สายการบิน 

 สายการบินระหว่างประเทศ 
ไม่มีสายการบินพาณิชย์เปิดให้บริการ

 สายการบินภายในประเทศ 
ไม่มีสายการบินพาณิชย์เปิดให้บริการ

 อ้างอิง 

จันทบุรี
หมวดหมู่:โครงสร้างพื้นฐานด้านการขนส่งในจังหวัดจันทบุรี
หมวดหมู่:สิ่งก่อสร้างในอำเภอท่าใหม่